text: Mor en accident de trànsit aquest futbolista format a la Masia - XCatalunya.cat
  Mor en accident de trànsit aquest futbolista format a la Masia
  Mor Maxi Rolón
  L'esport i el futbol estan de dol i, encara més, els aficionats del FC Barcelona. El club ha publicat un comunicat en què explica que Maxi Rolón, nascut l'any 1995 ha perdut la vida a conseqüència d'un accident de trànsit. Va jugar al futbol base entre els anys 2010 i 2016 i també en altres clubs catalans. Mai va arribar a fer el salt al primer equip i va tornar al futbol argentí.
  Segons han explicat mitjans locals, el seu germà, que també viatjava dins del vehicle, també hauria perdut la vida. El sinistre ha tingut lloc en una carretera de Pujato, a 50 km de Rosario. Actualment jugaven a futbol en els clubs de Chabás. Ariel Hernán Rolón jugava al Huracán i Maximilian a l'Atlético. La notícia ha estat un cop dur per aquells aficionats del Barça que el coneixien.
  La temporada 2013-2014 va jugar a la plantilla del FC Barcelona en la categoria del juvenil A, dirigida llavors per Jordi Vinyals. Va aconseguir la Liga, la Youth League Juvenil i la Copa del Rey Juvenil. A principis de la temporada 2014-2015, va pujar al Barça B.
  Després d'un temps al Santos brasiler, va tornar a la lliga espanyola de la mà del Lugo, però només va jugar dos partits. Tot seguit una petita aventura a la lliga argentina i xilena per tornar a Barcelona, en concret, al Pubilla Casas de la segona catalana. I finalment, va fitxar per un equip de la lliga equatoriana, on hi va jugar fins l'any 2019.
  El Barça i els diferents clubs on ha participat han publicat missatges de condol i els aficionats han plorat la seva pèrdua. El món de l'esport està de dol. Les xarxes socials del FC Barcelona també s'han omplert de missatges de record per part dels aficionats blaugranes.